b'\n_START_ARTICLE_\nPoro\xc4\x8dena pod prisilo\n_START_SECTION_\nVsebina\n_START_PARAGRAPH_\nLeila je mlado dekle, ki se je rodila dru\xc5\xbeini priseljencev iz Maroka. \xc4\x8ceprav je rojena v Franciji, so Leilo od nekdaj vzgajali v duhu maro\xc5\xa1ke in muslimanske tradicije. Tak\xc5\xa1no \xc5\xbeivljenje se ji neizmerno upira, zato sanja, da se ga bo lahko neko\xc4\x8d osvobodila. Pri 21 letih jo star\xc5\xa1i prisilijo v poroko, z 15 let starej\xc5\xa1im mo\xc5\xa1kim iz Maroka, ki pa ga zanima samo francosko dr\xc5\xbeavljanstvo. Ker se je po maro\xc5\xa1ki tradiciji dol\xc5\xbena poro\xc4\x8diti z njim, Leila v sebi do\xc5\xbeivlja agonijo, kateri ne more ube\xc5\xbeati. Skupaj z mo\xc5\xbeem in njegovo mamo \xc5\xbeivi v majhnem stanovanju, kjer je primorana finan\xc4\x8dno skrbeti za vse. Po nekaj letnem boju z mo\xc5\xbeem in njegovo mamo, se Leila odlo\xc4\x8di, da se bo uprla tak\xc5\xa1ni zvezi. Prepri\xc4\x8dana, da se bo znebila mo\xc5\xbea in premagala svojo du\xc5\xa1evno stisko, ki ji jo je zadalo kruto \xc5\xbeivljenje, se poda v boj za svojo in sinovo dostojanstvo._NEWLINE_Roman, ki vas zagotovo ne bo pustil rahlo\xc4\x8dutne. V vas bo prebudil \xc5\xa1tevilna moralno-eti\xc4\x8dna vpra\xc5\xa1anja.\n_START_SECTION_\nZbirka\n_START_PARAGRAPH_\nKnjiga je leta 2006 iz\xc5\xa1la pri zalo\xc5\xbebi U\xc4\x8dila International, v zbirki Bestseller.'